ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660014829
ขอให้แก้ไขปัญหาเสียงดังรบกวนและทำให้บ้านเรือนประชาชนในพื้นที่สั่นสะเทือน จากการประกอบกิจการด้วยเครื่องจักรปั๊มเหล็ก บริเวณโรงงานประกอบกิจการด้วยเครื่องจักรปั๊มเหล็ก (ไม่มีชื่อโรงงาน) บ้านเลขที่ 9/1038 และบ้านเลขที่ 9/1039 หมู่บ้านมั่งมีศรีสุข (ไม่มีหมู่ที่) ซอยสะแกงาม 35/3 แยก 12 ถนนสะแกงาม แขวงแสมดำ เขตบางขุนเทียน กรุงเทพมหานคร จุดสังเกต บ้านตั้งอยู่บริเวณหัวมุมแยก 12 และเครื่องจักรตั้งอยู่บริเวณแยก 12 โดยลักษณะเป็นบ้าน 2 หลังตั้งอยู่ติดกัน ซึ่งด้านหน้าบ้านทั้ง 2 หลังดังกล่าว มีการล็อคกุญแจไว้ทั้งหมด ซึ่งมีการเปิดโรงงานประกอบกิจการฯด้านหลังบ้าน และด้านข้างซอยฯจะเปิดร้านอาหารตามสั่ง ชื่อ "ร้านอาหารเจ้นุ้ย" (ไม่ทราบว่าเจ้าของบ้านเป็นบุคคลใด) ซึ่งมีบุคคลอื่นมาเช่าบ้านอยู่อาศัย จำนวน 2 คน บุคคลที่ 1 เพศชาย (ไม่ทราบชื่อ-นามสกุล) อายุประมาณ 40-50 ปี สูงประมาณ 170 เซนติเมตร รูปร่างท้วมเล็กน้อย ศีรษะโล้น ผิวขาว และบุคคลที่ 2 เพศหญิง (ทราบชื่อที่ประชาชนในพื้นที่ใช้เรียก) อายุประมาณ 40-50 ปี สูงประมาณ 160 เซนติเมตร รูปร่างท้วม ผิวขาว ไว้ผมประบ่า เนื่องจากผู้ร้องแจ้งว่า บริเวณพื้นที่ดังกล่าว ประกอบกิจการด้วยเครื่องจักรปั๊มเหล็ก ตั้งแต่เวลาประมาณ 07.00-17.00 น. เป็นประจำทุกวัน ทำให้ประสบปัญหาเสียงดังรบกวนและทำให้บ้านเรือนประชาชนในพื้นที่สั่นสะเทือนตลอดทั้งตอนกลางวัน ทำให้ประชาชนในพื้นที่ได้รับความเดือดร้อนประมาณ 4-5 หลังคาเรือน ซึ่งผู้ร้องไม่ทราบว่ามีใบอนุญาตประกอบกิจการหรือไม่ และสามารถประกอบกิจการในลักษณะดังกล่าวได้อย่างไร เนื่องจากเป็นตึกแถว อาคารพาณิชย์ เป็นที่อยู่อาศัย พบเห็นมาเป็นระยะเวลาประมาณ 5-6 เดือน โดยล่าสุดวันที่ 10 เมษายน 2566 เวลาประมาณ 09.59 น. ยังพบเห็นและประสบปัญหาดังกล่าวอยู่เช่นเดิม เบื้องต้นเคยแจ้งเรื่องร้องเรียนเข้าไปยังสำนักงานตำรวจแห่งชาติ หมายเลขสายด่วน 191 จำนวนหลายครั้งแล้ว ทางหน่วยงานมีการส่งเจ้าหน้าที่ตำรวจของสถานีตำรวจนครบาลท่าข้าม เข้ามาตรวจดูพื้นที่ พอเจ้าหน้าที่ตำรวจมาตรวจสอบ ทางโรงงานก็หยุดประกอบกิจการ พอเจ้าหน้าที่ตำรวจเดินทางกลับไป ก็ประกอบกิจการในลักษณะดังกล่าวเช่นเดิม จึงประสงค์ให้หน่วยงานที่เกี่ยวข้องดำเนินการแก้ไขปัญหาดังกล่าว เพื่อบรรเทาความเดือดร้อนให้แก่ประชาชนในพื้นที่ต่อไป (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata